**โครงการสอบธรรมศึกษา เสริมสร้างคุณธรรม จริยธรรม**

**ประจำปีการศึกษา 2561**

**โครงการ**  โครงการสอบธรรมศึกษา เสริมสร้างคุณธรรม จริยธรรม ประจำปีการศึกษา 2561

**แผนงาน**  กลุ่มบริหารงานวิชาการ

**สนองนโยบาย** กลยุทธ์ที่ 1 การพัฒนาคุณภาพนักเรียน มาตรฐานการศึกษาขั้นพื้นฐาน

มาตรฐานที่ 5 ตัวบ่งชี้ที่ 5.1-5.3

**ที่ปรึกษาโครงการ** พระสุเมธีธรรมภาณ เจ้าคณะจังหวัด ตาก สุโขทัย (ธ),พระครูถาวรวุฒิกิจ

เจ้าคณะตำบล อำเภอแม่ระมาด (ธ) พระปลัดปรีดา ปภาธโร เจ้าอาวาสวัดป่าแกร๊คี

**ผู้รับผิดชอบโครงการ** นายสุรสิทธิ์ รอดประเสริฐ, นายสุดแดน อุดมไพรสนธ์, นายนิรันดร์ ผาแสนเถิน นางปัฐกานต์ เลิศภา ,นางจิราพรรณ ใจวงศ์, นางสาวจันทร์แรม หมายสุขเกษม

**หน่วยงานที่รับผิดชอบ** โรงเรียนบ้านแม่ระเมิง ร่วมกับวัดป่าขะแนจื๊อและคณะสงฆ์จังหวัดตาก

**ลักษณะโครงการ** โครงการใหม่

**ระยะเวลาดำเนินการ** ปีการศึกษา 2561

.......................................................................................................................

**1.หลักการและเหตุผล**

โครงการสอบธรรมศึกษา เสริมสร้างคุณธรรมจริยธรรมแก่นักเรียน ตามที่กระทรวงศึกษาธิการมีนโยบาย มุ่งส่งเสริมบทบาทของสถาบันศาสนากับสถาบันการศึกษาและสถาบันทางสังคมอื่นๆ เพื่อปลูกฝังค่านิยม จิตสำนึกที่ดีให้แก่เด็กและเยาวชน ส่งเสริมความเข้าใจอันดีและสร้างสมานฉันท์ระหว่างศาสนิกชนของทุกศาสนา เพื่อนำหลักธรรมทางพุทธศาสนามาใช้ส่งเสริมคุณธรรม จริยธรรม สร้างแรงจูงใจให้ประชาชนนำมาใช้ในการดำรงชีวิต ดังนั้น สถานศึกษามีหน้าที่ให้ความรู้แก่เด็กและเยาวชนด้านวิชาการและส่งเสริมคุณธรรมจริยธรรมอันจะนำไปสู่การเรียนรู้และพัฒนาตนเองให้ประสบความสำเร็จ การเรียนการสอบธรรมศึกษา จึงเป็นการเตรียมความพร้อมด้านจิตใจ ตลอดจนส่งเสริมให้เป็นคนดี มีคุณธรรมจริยธรรม ยึดมั่นตามหลักปรัชญาเศรษฐกิจพอเพียง ยึดมั่นค่านิยมหลัก 12 ประการ และมีคุณลักษณะที่พึงประสงค์

โรงเรียนบ้านแม่ระเมิง ร่วมกับวัดป่าขะแนจื๊อและคณะสงฆ์จังหวัดตากได้จัดให้มีโครงการสอบธรรมศึกษา เสริมสร้างคุณธรรมจริยธรรมแก่นักเรียน เพื่อเป็นการส่งเสริมศีลธรรมในหมู่เยาวชน ให้เป็นผู้ถึงพร้อมด้วยความรู้และคุณธรรม เป็นเยาวชนที่ดีของชาติ อันถือเป็นการพัฒนาสังคมที่สำคัญ เพราะเยาวชนนั้น โอกาสที่จะผิดพลั้งในการคิด การพูด และการกระทำ ย่อมมีโอกาสที่เกิดขึ้นได้ง่าย หากไม่มีพื้นฐานคุณธรรมเป็นหลัก โดยเฉพาะอย่างยิ่งในยุคสมัยที่บ้านเมืองมีความเจริญทางด้านวัตถุ จนความเจริญทางด้านจิตใจเสื่อมถอยดังเป็นที่ประจักษ์กันอยู่ในปัจจุบัน ซึ่งคณะสงฆ์โดย แม่กองธรรมสนามหลวง ได้ขยายการสอบธรรมศึกษาออกไปทั่วประเทศพบว่า มีเด็กนักเรียน นักศึกษา เยาวชน และประชาชน ให้ความสนใจเข้ามาศึกษาเรียนรู้ ซึ่งแสดงให้เห็นว่า ผู้เข้ารับการศึกษาตระหนัก ยอมรับในคุณค่าของการเรียนธรรมศึกษา รวมทั้งเห็นประโยชน์ในการนำหลักธรรมไปประพฤติปฏิบัติธรรมในชีวิตประจำวัน ตลอดจนน้อมนำหลักธรรมไปประพฤติปฏิบัติตาม ให้เกิดประโยชน์สูงสุดในการดำรงชีวิต

**2.วัตถุประสงค์**

1.เพื่อส่งเสริมคุณธรรม จริยธรรม แก่นักเรียน ให้เป็นผู้ถึงพร้อมด้วยความรู้และคุณธรรม

2.เพื่อนักเรียนมีความเข้าใจหลักธรรมทางพระพุทธศาสนาที่ถูกต้อง และนำไปเป็นหลักในการดำเนินชีวิต

**3.เป้าหมาย**

**1. เชิงประมาณ**

นักเรียนระดับชั้นมัธยมศึกษา ปีที่ 3 -6 จำนวน 299 คน

ธรรมศึกษา ตรี จำนวน 295 คน

ธรรมศึกษา โท จำนวน 4 คน

2. **เป้าหมายเชิงคุณภาพ**

1.นักเรียนมีคุณธรรมจริยธรรมที่ดีต่อตนเองและส่วนรวม

2.นักเรียนสามารถนำหลักธรรมไปประยุกต์ใช้ในชีวิตประจำวันได้

4.**กิจกรรมและการดำเนินการ**

|  |  |  |
| --- | --- | --- |
| **ระยะเวลา** | **ขั้นดำเนินการ** | **ผู้รับผิดชอบ** |
| พฤษภาคม-มิถุนายน | ประชุมคณะทำงาน | คณะทำงาน |
| สำรวจรายชื่อนักเรียนที่เข้าร่วมโครงการ | คณะทำงาน |
| รวบร่วมรายชื่อผู้เข้าสอบธรรมศึกษาส่ง จังหวัด | คณะทำงาน |
| กันยายน-ตุลาคม | ดำเนินการส่งรายชื่อสมัครเรียน-สอบธรรมศึกษา ปีการศึกษา 2561 | คณะทำงาน |
| พฤศจิกายน | ประชุมสัมมนาปฏิบัติการเตรียมความพร้อม | คณะทำงาน |
| ประชุมคณะกรรมการ อาสาสมัคร | คณะกรรมการ |
| จัดอบรมก่อนสอบ | คณะกรรมการ |
| 29 พฤศจิกายน 2561 | จัดสอบธรรมศึกษา | คณะกรรมการ |
| กุมภาพันธ์ | ประกาศผลสอบ | แม่กองธรรม |
| พิธีมอบวุฒิบัตร | คณะทำงาน |

**5.งบประมาณ**

1.งบประมาณในการดำเนินการ การจัดทำโครงการสอบธรรมศึกษา มีรายการต่อไปนี้

|  |  |  |
| --- | --- | --- |
| ที่ | รายการ | จำนวนงบประมาณ |
| 1 | ค่าเอกสาร | 3,000 บาท |
| 2 | ค่าอาหาร น้ำปานะและค่าวิทยากร | 3,000 บาท |
| 3 | ค่าติดต่อประสานงาน | 2,000 บาท |
| 4 | ค่าวัสดุอุปกรณ์อื่นๆ | 2,000 บาท |
| **รวมค่าใช้จ่ายทั้งหมดเป็นจำนวนเงิน** | | **10,000 บาท (หนึ่งหมื่นบาทถ้วน)** |

**6.การติดตามและการประเมินผล**

|  |  |  |
| --- | --- | --- |
| **รายการ** | **วิธีการประเมิน** | **เครื่องมือทีใช้** |
| 1.การพัฒนาเสริมสร้างด้านคุณธรรมและจริยธรรม  2.การอบรมประจำวัน  3.การเข้าค่ายอบรมก่อนสอบ | 1.วัดเจตคติและความพึงพอใจ  2.การสังเกตพฤติกรรม  3.วัดความรู้ความเข้าใจ | 1.แบบสอบถาม  2.แบบสังเกตพฤติกรรม  3.แบบสอบถาม |

**7.ผลที่คาดว่าจะได้รับ**

1.นักเรียนมีความรู้และสามารถปฏิบัติตามหลักธรรมทางพระพุทธศาสนาได้อย่างถูกต้อง

2.นักเรียนได้รับการเสริมสร้างคุณธรรมและจริยธรรมที่ดีงาม

3.นักเรียนสามารถนำหลักธรรมไปประยุกต์ใช้ในการดำเนินชีวิตประจำวันได้

ลงชื่อ.......................................ผู้เสนอโครงการ ลงชื่อ........................................ผู้เห็นชอบ

(นายสุรสิทธิ์ รอดประเสริฐ) (นายเผด็จ พนาลัยเจริญ)

หัวหน้ากลุ่มสาระสังคมศึกษาฯ ประธานกรรมการสถานศึกษาขั้นพื้นฐาน

ลงชื่อ.....................................ผู้อนุมัติโครงการ

(นายสมศักดิ์ วุฒิสัตย์)

ผู้อำนวยการโรงเรียนบ้านแม่ระเมิง